აფრიდუნ II
აფრიდუნ II, აგრეთვე ცნობილი როგორც აფრიდუნ II ლომგული (დ. ? — გ. 1160, შემახა) — შირვანის მე-20 დამოუკიდებელი შაჰი 1160 წელს, ქესრანიდების დინასტიიდან. 1160 წელს, შირვანშაჰ მანუჩაჰრ III-ის გარდაცვალების შემდეგ, მომდევნო შირვანშაჰი აფრიდუნ II გახდა. მისი მმართველობა ხანმოკლე აღმოჩნდა, რადგანაც, იმავე წელს, იგი სახელმწიფო გადატრიალების დროს გარდაიცვალა. ამის შემდეგ, შირვანშაჰის თანამდებობა აფრიდუნ II-ის ძმამ — ახსითან I-მა დაიკავა.